RSG - Dis die een! || Spektrum || Potgooi
Die vroue agter die boere in die droogte
Boervroue in Vanwyksvlei in die Noord-Kaap, weier om hoop te verloor in die voortslepende droogte wat die gebied op sy knieë het. Minstens 12 boere, het hulle plaashekke permanent gesluit. Landbou organisasies soos AgriSA, spreek intussen toenemend kommer uit oor voorvalle van boere wat hulle eie lewens neem omdat die las te swaar word, en dit nie voel of daar uitkomkans is nie. Verskeie vroue in die gebied, trek intussen laer om hulle mans, en weier om moed te verloor. Marlinée Fouché het by hulle gaan hoor hoe hulle sterk bly, wanneer hulle mans dreig om in te gee.
Laai die mp3 af (17 880KB)
WEERVOORSPELLING VIR DIE WEEK
Reënbuie sal na verwagting van vandag af verligting bring in Noordwes en die Vrystaat na hittegolftoestande. 'n Weervoorspeller by die Suid Afrikaanse weerdiens, Jacqueline Modika, sê die hittegolf sal egter nog tot môre in Gauteng, Mpumalanga en Limpopo voortduur....
Laai die mp3 af (3 404KB)
NSFAS aansoeke sluit binnekort
Voornemende studente het tot volgende Saterdag kans om aansoek te doen vir befondsing van die Nasionale Finansiële Hulpskema. Die NSFAS besoek dié week verskeie dorpe waar hulle voornemende aansoekers aanmoedig om aansoek te doen vir finansiële hulp. Volgens NSFAS se administrateur, Dr Randall Carolissen, is die doel om landelike en afgeleë gemeenskappe te bereik waar 'n klein aantal aansoeke ontvang word.
Laai die mp3 af (3 126KB)
Kommer oor skoolgaande kinders se betrokkenheid by hondegevegte
Die Dierewelsynsorganisasie, Animal Welfare Society of South Africa, het sy kommer uitgespreek oor skoolgaande kinders wat by hondegevegte in Ocean View in die Kaapse Skiereiland betrokke is. Die organisasie se kommunikasiehoof, Allan Perrins, sê 'n besorgde lid van die gemeenskap het die gevegte onder hulle aandag gebring. Perrins sê hulle benodig gemeenskappe se hulp om dié wrede praktyk stop te sit. Annelene Moses berig
Laai die mp3 af (2 448KB)
OB ondersoek aanlyn registrasiestelsel
Die Vryheidsfront Plus het 'n klag by die Openbare Beskermer ingedien rakende die kantoor van die LUR vir Onderwys in Gauteng, Panyaza Lesufi. Die party se nasionale voorsitter, advokaat Anton Alberts, sê hulle het die O.B versoek om die doeltreffendheid van die aanlyn-registrasiestelsel asook bewerings van finansiële wanbestuur, te ondersoek.
Laai die mp3 af (3 105KB)
Helderste lig gesien uit heelal
Twee ontploffings in sterrestelsels miljarde ligjare weg van die Aarde af, het onlangs die helderste lig in die heelal opgelewer. Wetenskaplikes het vir die eerste keer 'n gammastraal-uitbarsting van hierdie helder aard waargeneem. 'n Navorsingsgenoot by die Suid-Afrikaanse Nasionale Ruimte-agentskap, Dr Pieter Kotze, sê dit is kort uitbarstings van die mees energieke vorm van lig in die heelal.
Laai die mp3 af (3 081KB)
Afriforum eis Panyaza Lesufi se afdanking
Die burgerregtegroep, Afriforum, eis die afdanking van die Gautengse LUR vir Onderwys, Panyaza Lesufi. Afriforum se bestuurder van onderwys, Carien Bloem, sê dit gaan nie net oor die moeisame aanlynregistrasiestelsel vir graad-een en graad-agt-leerlinge nie, maar ook oor verskeie probleme wat aanhoudend opduik by die onderwysdepartement.
Laai die mp3 af (3 146KB)
Twee onwettige opleidingskolleges in Mbombela se deure gesluit
Die Departement van Hoër Onderwys het twee onwettige opleidingskolleges in Mbombela in Mpumalanga se deure gesluit. Die departement het 'n klopjag uitgevoer om meer bewustheid rakende ongeregistreerde kolleges te kweek. Die London-opleidingskollege en die Valambya onderrig- en opleidingsentrum sal nie meer funksioneer nie. Annelene Moses doen verslag.
Laai die mp3 af (2 123KB)
Spektrum aanbieder SAB omgewingsjoernalis van 2019
Kollega en Spektrum-aanbieder, Suzanne Paxton het gisteraand die gesogte SAB Enviromental Media 2019 toekenning vir 'n lang-formaat storie gewen. Suzanne fokus veral op omgewingskwessies. Die storie was 'n opsomming van beriggewing oor ongewingskwessies van 2018. Die toekenning word jaarlikse gemaak, en sy voeg dié toekenning nou ook by haar Kudu - toekenning vir die beste omgewingsjoernalis wat jaarliks deur Total en Sanparke gemaak word. Hier is Suzanne se wenbydrae.....
Laai die mp3 af (21 099KB)
Omgewingsvriendelike toerisme praktykte word al meer belangrik vir boot maatskappy
Die MSC Orchestra, wat meer as 92 000 ton weeg en langer as 293 meter is sal hierdie maand vir die eerste keer in Suid-Afrikaanse water in vaar. Dit is ook die skip waarop die RSG kunstefees in April 2020 gaan plaasvind. Die bestuurshoof van MSC Suid-Afrika, Ross Volk sê nie net is die skip ingerig om 'n kunstefees op die water te hou nie - sy is ook ingerig om so min as moontlik impak op die omgewing te maak, terwyl sy in die oseaan vaar. Volk sê dit is baie belangrik om toerisme met bewaringspraktyke saam te smelt.
Laai die mp3 af (1 797KB)
Pikkewyne gaan uitsterf teen 2026
Die departement van Omgewingsake, Bosbou en Visserye het 'n beroep op rolspelers gedoen om met planne vorendag te kom om die Brulpikkewyn van uitsterwing te red. Navorsing tans toon dat die pikkewyn teen 2026 uitgesterf sal wees. Die aangepaste voorgestelde Biodiversiteit bestuursplan vir die Brulpikkewyn is pas in die staatskoerant gepubliseer vir kommentaar. Met die plan beoog die departement om die afname in die getalle van die spesie stop te sit binne vyf jaar. Tianette Staal die vetenere suster en bestuurder van die "African penguine and Seabird sanctuary " of APPS naby Kleinbaai in die Wes-Kaap sê daar is 'n tekort aan voedsel vir dié voëls.
Laai die mp3 af (3 512KB)
Medium Termyn Begroting Ontleding
Die minister van Finansies Tito Mboweni het die Medium Termyn Begrotingsrede in die parliment gelewer. Hier is ide ontleding gedoen deur Dr Chris Harmse van Rebalance Fonds -bestuuders.
Laai die mp3 af (38 431KB)
Haaie in die kollig tydens maritieme-week.
As deel van Maritieme -bewaringsweek is haaie in die kollig. Tydens 'n haai en rog simposium wat die week by die Twee Oseane Akwarium gehou is, het dit aan die lig gekom dat 11 000 haaie per uur na raming dood gemaak word. Dit is duidelik dat meeste haai spesies hoogs -bedreig is en meer bewaring nodig het...
Laai die mp3 af (9 124KB)
Geen politieke wil om openlike perlemoenstropery te stop nie en dit gaan lei tot geweld waarsku inwoner
Die voormalige adjunk skadu- minister van visserye, Pieter van Dalen sê dit is 'n gebrek aan politieke wil om die blatante perlemoenstropery te stop, wat lei tot dié onbeheerste gestropery. Van Dalen het in sy persoonlike kapasiteit gesê die stroper-bendes maak nes hulle wil, terwyl die owerhede, staan en toekyk. Van Dalen sê dit is 'n kwessie van tyd voor 'n lid van die publiek in die spervuur beland, en sy of haar bloed sal op die hande van die president wees...
Laai die mp3 af (4 822KB)
gemeenskap keelvol vir misdaad wat aan Perlemoenstropery gekoppel word
Verskeie bewaringsgroepe in die Wes-Kaap vra opnuut dat die regering en owerhede ingryp teen die meedoënlose stroop van Perlemoen. Dit volg op foto's van honderde stropers wat oop en bloot oor 'n strand in die Overberg-gebied loop NA 'n stroop-sessie, sonder om eers hulle gesigte weg te steek. 'n Lid van die Gemeenskap teen Perlemoenstropery, beter bekend as CAAP, Danie Keet, het aan Marlinée Fouché gesê dis 'n aanduiding dat die situasie verder hand-uit ruk...
Laai die mp3 af (3 632KB)
Vrydag 4 Oktober 2019
Inwoners van die Noord-Kaap versigtig-optimisties oor adjunk president se besoek
Die adjunk-president, David Mabuza, besoek vandag die Noord-Kaap, waar boere op die randjie van die afgrond staan te midde van 'n voortslepende, verwoestende droogte. Hy het ook deelgeneem aan 'n vraag- en antwoord sessie met die relevante rolspelers. Kort voor dié sessie, het een van Gift of the Givers se droogtehulp koördineers in die provinsie, Hester Obermeyer, aan Marlinée Fouché gesê hulle is versigtig optimisties oor dié besoek - veral omdat vorige droogtehulp van die regering, nooit by die boere uitgekom het nie.